Теории на конспирациите: След смъртта на Дейвид Рокфелер, кой ще управлява световното правителство? Новият господар вече е ясен
Кончината на Дейвид Рокфелер на 101 години постави и край на световното господство на семейство Рокфелер, твърдят защитниците на световната конспирация. Сега начело на света застава семейство Ротшилд, а те имат друго мнение за развитието на човешката цивилизация и вероятно скоро ще усетим това. Дейвид Рокфелер беше най-влиятелния идеолог на глобализацията и неоконсерватизма. В едно свое интервю той каза нещо, което после никога не повтори-„Тайно общество от банкери на практика управлява световните дела, то е нещо като световно правителство”. Милиардерът беше и един от ключовите фигури в прочутия и забулен с тайни Билдербергски клуб на богатите, които влияят на световното развитие. Сега обаче той вече не е сред живите и смяната на върха изглежда ще стане факт. Новите господари- кланът Ротшилд обаче има други разбирания за света и сега политиката на големите държави може да започне да се променя- Как? Никой не може да каже. Все пак има някои елементи от досегашната история на Ротшилдови, които дават някаква посока на разсъжденията на любителите на световната конспирация. Например, факт е, че Джейкъб Ротшилд е изкупил акциите на Михаил Ходорковски и на практика му е съдружник. Преди време стана ясно, че фамилията Ротшилд изкупува държавния дълг на Украйна и предизвика въпроса защо? Агенция „Блумбърг“ съобщи, че по-голямата част от суверенния дълг на Украйна е изкупен от американския инвестиционен фонд Франклин Темпълтън, но в последствие стана ясно, че не са купили дълга заради свои собствени цели, а по искане на семейство Ротшилд. Интересът, който банковата корпорация показва към Украйна предизвика вълнението на мнозина. Заради ситуацията в страната се очакваше, че там ще има замразяване на инвестициите, а вместо това компанията Ротшилд сложи ръка върху дълговете на държавата. Какви икономически интереси стоят зад това, все още не е ясно, но ако това е вярно, то проблемите на Русия, която днес подкрепя сепаратистите в Донбас, ще се увеличат.   Но кои са Ротшилдови и с какво се занимават днес? Ротшилд е династия еврейски банкери, опериращи в Европа от края на XVIII век до днес. Основател на династията е Майер Ротшилд – син на търговец на бижута. Името на фамилията е с етимология от немското „червен щит“, който е изобразен на герба ведно със символа на страната, откъдето произлиза фамилията, и е сложено началото на проспериращата ѝ дейност. Червеният щит е запазена търговска марка за бижутата на Анжел Мозес Бауер – баща на Майер Ротшилд.   Основателят на династията Ротшилд – Майер Ротшилд учредява банка във Франкфурт на Майн. Банкерството е продължено от неговите петима синове.   Братята управляват и контролират пет банки в големите европейски градове Париж, Лондон, Виена, Неапол и Франкфурт на Майн. Днес само два от петте клона на Ротшилдови са оцелели – английския (на Натан) и френския (от Джеймс), а наследниците на другите три клона са починали (например, последния представител на австрийските Ротшилдови умира бездетен през 1980 г.). Въпреки това, фамилията продължава да упражнява огромно влияния върху финансовата и политическа ситуация в света както и преди.   Ето с какво се занимават днес някои от по-известните представители на фамилията:   Глава на клана е Натаниел Чарлз Джейкъб Ротшилд, 4-и барон Ротшилд (род. 1936) Доайен на лондонската линия на семейството, именно той ръководи RIT Capital Partners plc.- една от най-големите инвестиционни компании, търгувани на Лондонската борса. Лорд Джейкъб Ротшилд е един от най-уважаваните лондонски инвестиционни банкери и филантропи, известен е също с близкото приятелство, което поддържаше с покойната лейди Даяна. Неговото имение често се е превръщало в място на срещи на високо равнище, включително между Маргарет Тачър и Франсоа Митеран, Роналд Рейгън, Бил Клинтън, както и на икономически форуми на които са присъствали инвеститори от ранка на Уорън Бъфет и Джеймс Улферсън (бивш президент на Световната банка).  Бенджамин дьо Ротшилд (род. 1963) Той ръководи швейцарския клон на семейството, след като наследи от баща си банката Edmond de Rothschild Group. През 2010 г. богатството му се оценява на около 6 млрд. долара. Запитан какво мисли за това, Бенджамин дьо Ротшилд отговаря, че му е трудно да прецени по този начин бизнеса, който управлява. „Във всеки случай няма нищо за продан“, казва той.  Натаниел Ротшилд От 1996 до 2009 г. той бе председател на хедж фонда Atticus Capital, който вече не съществува. Живее в Швейцария и управлява JNR Limited – консултантска компания, която се фокусира над развиващите се пазари. Участва в борда на индонезийска минна компания, листната на борсата в Лондон – Bumi Plc. Той е най-малкото от 4-те деца на барон Джейкъб Ротшилд. Дейвид Майер де Ротшилд Той е активист за опазване на природата и авантюрист. Оглавява Adventure Ecology – групировка, която проповядва за вредата от глобалното затопляне. Живее в Калифорния. Прочу се с това, че плава от Сан Франциско до Сидни върху лодка от рециклирани пластмасови бутилки през 2009 година. Той е син на Сър Евелин де Ротшилд. Лин Форестър де Ротшилд Тя е CEO на E.L. Rothschild – холдинг, инвестиращ в медии, в това число Economist Group. През 2008 г. подкрепи кандидат-президентската кампания на Хилари Клинтън, а след това премина към лагера на Джон Маккейн. Живее в Лондон и в Ню Йорк. Омъжена е за Съв Евелин де Ротшилд. Лейди Серена, Баронеса Ротшилд Занимава се с развъждане на коне и посещаване на светски събития в Англия. Омъжена е за Джейкъб Ротшилд. Надин де Ротшилд Тя е френска актриса и писателка. Вдовица е на Едмънд Адолф де Ротшилд. Леополд Дейвид де Ротшилд Занимава се с финанси и музика. Свири на пиано и цигулка, и дарява средства на организации, занимаващи се с музика. Бивш директор на Bank of England. Той е най-младият син на Лионел Натан де Ротшилд.